Konsulent li kien f'wieħed mill-kumitati li rrakkomandaw biex l-Electrogas tingħata l-kuntratt tal-powerstation staqsa lil Yorgen Fenech biex itih xogħol, ftit snin wara li ttieħdet id-deċiżjoni. David Galea li ħbiberija mal-eks Ministru għall-Enerġija, Konrad Mizzi tmur lura għall-2001, ikkonferma li huwa offra s-servizzi tiegħu biex jirrevedi s-servizzi relatati ma' logħob tal-Grupp Tumas. Dan ħareġ wara li l-Erbgħa, Galea kompla jagħti x-xhieda tiegħu waqt il-Kumitat tal-Kontijiet Pubbliċi tal-Parlament. L-ElectroGas tieħu €417-il-miljun jekk jiġi kkanċellat il-kuntratt tal-powerstation Fenech li kien il-Kap Eżekuttiv tal-Grupp Tumas sal-2019 ma aċċettax is-servizzi ta' Galea. Huwa rriżenja wara li ġie arrestat dwar l-assassinju tal-ġurnalista Daphne Caruana Galizia. Il-ġimgħa l-oħra waqt ix-xhieda tiegħu quddiem l-istess kumitat, Galea kkonferma li huwa kien ta l-pariri tiegħu dwar l-enerġija lill-Partit Laburista qabel l-elezzjoni tal-2013. L-istess bħal ġimgħa l-oħra, din is-seduta parlamentari kienet maħkuma minn argumenti bejn il-Membri Parlamentari tal-Gvern u tal-Oppożizzjoni. Il-membri tal-Gvern bdew repetutament jikkontestaw ir-relevanza tal-mistoqsijiet li bdew isiru mill-membri tal-Oppożizzjoni. Min-naħa tagħhom il-Membri tal-Oppożizzjoni ħadu fit-tul fil-mistoqsijiet tagħhom lil Galea dwar il-persuni li kienu involuti biex sar il-pjan tal-enerġija tal-Partit Laburista u mal-konsorzju tal-Electrogas. Galea qal li huwa ma kellux kuntatt mal-ebda konsorzju qabel ma avviċina lil Fenech. Il-Membru Parlamentari Karol Aquilina staqsa lil Galea jekk iħossx li kien xieraq li jitlob lill-konsorzju jipprovdilu xogħol wara li tah kuntratt kontroversjali, Min-naħa tiegħu Galea wieġeb li ma jara l-ebda problema etika. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024eac5cbb77_rand.td-a-rec-img{text-align:left}.td_uid_3_6024eac5cbb77_rand.td-a-rec-img img{margin:0 auto 0 0}